|  |  |  |
| --- | --- | --- |
| Forskningsudvalget | |  |
| Mødereferat | | 4. december 2023 |
| Forum | Forskningsudvalg |  |
| Møde afholdt | 28. november 2023 kl. 13:00-15:00 |  |
| Sted | Lokale 10-4-05 |  |
| Referent | Charlott Hoffmann Jensen |  |

Til stede

Andreas Bandak (AB), Trine Brox (TB), Thomas Brudholm (ThB), Annika Hvithamar (AH), Catharina Raudvere (CR), Jakob Skovgaard-Petersen (JSP), Mikhail Suslov (MS) (1. time), Yi Ma (YM) og Charlott Hoffmann Jensen (CHJ).

Fraværende med afbud

Emilie Dybdal, Fredrik Hagen, Ravinder Kaur og Katrine Stevnhøj.

Dagsorden

1. **Godkendelse af dagsorden**

Dagsorden godkendt.

1. **Opfølgning på sidste ordinære møde**

Arbejdes stadig på opdatering af KUnet-sider om forskning, herunder dokumenter til ansøgninger om husningstilsagn.

1. **Opfølgning på ekstraordinært møde 24. oktober**

TB har læst referatet med stor interesse. Udvalget gennemgik en række forslag, som kom frem på det ekstraordinære møde:

Vedr. punkt 1 om kuratering- og matchmaking:

* Information om fondsmuligheder: kan præsenteres ift typer af bevillinger samt hvad der kan søges på forskellige karrieretrin. *CHJ lægger information på KUnet*.
* Feedback: der skal både være mulighed for pitch af idé samt feedback på konkrete ansøgninger. Forskere kan selv række ud til netværk for at få sparring omkring projektideer, men CHJ kan også bruges som sparringspartner/ hjælp til at finde sparringspartnere. *CHJ opdaterer tjekliste for udarbejdelse af ansøgninger med peer review muligheder*.
* Fastholdelse af tilbud om input til interviewfase, hvor det er en del af processen, dels på institutniveau, dels på FAK- niveau.
* Udvalget tager imod RK’s tilbud om at dele erfaringer ift ansøgninger. YM foreslår at det kan være en del af programmet for Forskningens dag. CR foreslår oplæg i mindre grupper, så det er nemmere at diskutere og stille spørgsmål.

Vedr. punkt 2 om nye satsninger:

* Det nye FU fra 2024 kan tage initiativ til nye større forskningsklynger.
* Arbejdet kan koordineres med arbejdet med ny målplan og strategi, som går i gang til februar.
* Vigtigt at tale om hvordan processen henimod en større fælles klynge skal være for at sikre at nogen griber ideen og sikrer et vist aktivitetsniveau.
* Praksisforskning har været et fælles tema i det seneste år. Et nyt forslag på linje med det kan foreslås, men fokus på praksisforskning stopper ikke.

Vedr. punkt 3 om ambitiøse ansøgninger:

* Forskningsevalueringspanelet bad instituttets forskere om at være mere modige og ambitiøse, men det er vigtigt at holde fokus på for hvem ambitiøse virkemidler skaber værdi. Den enkelte forsker eller instituttet/ KU?
* ThB: Ambitiøsitet er ikke nødvendigvis et målepunkt. At søge mange mindre virkemidler kan også være ambitiøst.
* AH mindede om at fokus også skal være på at sikre arvefølgen i forbindelse med eksterne bevillinger.
* AB mindede om at store EU-bevillinger, såsom ERC, tæller med i ministeriets samlede bevillingspulje og kan derfor reducere det beløb der konkurreres om i danske virkemidler.

1. **Forskningsklynger**

En ansøgning om fortsættelse af eksisterende klynge samt en ansøgning om en ny klynge er modtaget. Begge blev godkendt. CHJ informerede om mulighed for at klynger efter 4 år kan fortsætte som generel netværksskabende enhed, men placeres andet sted på hjemmesiden, så netværket stadig er synligt. AH bemærkede til dette at vi skal sikre at der følges op på disse, så de opdateres og evt. slettes senere, hvis der ikke længere er aktivitet. Udvalget spurgte ind til hvorvidt hjemmesiden kunne struktureres, så de stadig fremgår af samme side, men ikke som strategisk satsning.

1. **Opfølgning på miniseminaransøgningsrunden**

I forbindelse med sidste ansøgningsrunde kom spørgsmålet op om det skal være muligt at søge midler til seminar, der også fungerer som book launch af egen publikation. Udvalget diskuterede med argumenter både for og imod muligheden og flere bemærkede at vi tidligere har afholdt fælles book launch i forlængelse af Forskningens dag. Det blev bemærket at retorikken omkring en book launch er anderledes end til et traditionelt arrangement. Der var enighed om at udgivelse af en bog kan godt være anledningen til at afholde et seminar og seminaret skal adressere emnet for publikationen i en bredere kontekst, men traditionelle book launches støttes ikke.

*CHJ opdaterer informationen på KUnet om miniseminar-ansøgninger*.

Der blev desuden drøftet et forslag til årshjul for aktiviteter på de enkelte uddannelsesklynger.

1. **Ph.d.-opslag og procedure**

TB er leder af processen for den nye ansøgningsrunde og gennemgik den kort. AH gennemgik de principper der har været gældende i de senere år, hvor der i shortlisting delen dels har været fokus på at få et stort nok volumen i tilfælde af kandidater ikke går gennem legalitetstjekket, dels at sikre en bred repræsentation af instituttets uddannelsesklynger. Det primære kriterie er dog kvalitet. AB og ThB supplerede med deres erfaringer fra tovholderrollen i de to foregående år:

* Vigtigt at efterlade et skriftligt spor i form af mails, instruktioner mv. til hjælp for nye ledere.
* Principperne for shortlisting skal være klare for ansættelsesudvalget og det er ok at ansættelsesudvalget bedømmer shortlistede kandidater til ukvalificerede.
* Vigtigt at holde fokus på opslagsteksten så bedømmelsen kan forklares i eventuelle klagesager*.*

Der var enighed om at bedømmelsesudvalget godt kan shortliste flere kandidater fra samme klynge, så der ikke nødvendigvis er en helt lige fordeling, hvis der er flere stærke ansøgninger. Der var desuden enighed om at bedømmelsesudvalget kan suppleres med medlemmer uden for FU for at sikre bred faglig repræsentation.

Deltagelse i bedømmelsesarbejdet er tidskrævende og det blev foreslået at skal man være med i flere år, skal det være to år i træk, så man bedre kan trække på erfaringen.

Der var enighed om forventningsafstemning for hvor meget man hjælper potentielle ansøgere. Potentielle vejledere skal ikke hjælpe så meget, at der er tvivl om hvorvidt kandidaten kan formulere et selvstændigt projekt.

*ThB informerer om processen og opmærksomhedspunkter for potentielle vejledere på institutmøde i december.*

1. **Open Access**

AB redegjorde for udfordringer i forhold til Open Access: Hvordan sikrer vi at forskere lever op til OA, når der mangler finansiering og vi gerne vil have publikationer i high impact tidsskrifter. Anbefaler at gå efter forlag, som KU/ KB har aftaler med eller som har en OA-politik. Vi ønsker ikke at vores publikationer gemmes bag betalingsmure. Udvalget støttede op om AB’s pointer og det bemærkes at artikler, der er OA, downloades langt oftere. Desuden at vi skal sikre adgang for forskere i de lande vi arbejder i, som ikke har økonomi til at betale for adgang.

TB nævnte at punkt om forskning på KUnet også skal inddrage arbejdet med publikationsplaner og Open Access i vejledning til ansøgningsarbejde. TB opfordrede også forskere til at bruge KB til at undersøge OA for relevante tidsskrifter.

AH refererede fra FAK, hvor fakultetsdirektøren og prodekan for forskning er ved at gennemgå liste over aftaler, for at sikre at der ikke er dobbeltaftaler.

1. **Forskningens dag**

Jvf punkt 3 foreslog YM et punkt om erfaringsudveksling ift. succesfulde ansøgninger.

På baggrund af tidligere programmer var der enighed om at have 2-3 emner og gerne et substantielt forskningsemne.

Følgende blev foreslået: Forskningsetik, ytringsfrihed, akademisk frihed samt fortsætte med at tale om praksisforskning.

Udvalgsmedlemmerne var enige om at samtalen er vigtig, der skal ikke afrapporteres i slutningen af dagen.

Dato findes i så god tid som mulig. AH har foreslået studienævnet at Undervisningens dag rykkes, så der kan afholdes Forskningens dag i juni. Vi afventer stadig en udmelding fra studienævnet.

1. **Orienteringssager:**

**Miniseminaransøgninger**

Der var indkommet fem ansøgninger til miniseminarer og en enkelt til gæsteforelæsning, fire ansøgninger blev imødekommet.

Fremover skal ansøgninger sendes til Salma Ghani, som i forvejen håndterer vejledning om anvendelse af midlerne samt regnskab. *CHJ opdaterer KUnet*.

**Opfølgning på T-VIP-koncept**

T-VIP-information er nu på KUnet inklusiv en vejledning om mentorrollen, som alle H-VIP skal orientere sig i. Det blev foreslået at tilføje information om værtsrolle for gæsteforskere i mentorbeskrivelsen. *CHJ opdaterer KUnet siden og notatet*.

**KUnet opdatering**

Udover T-VIP-siderne er information om forskningsklynger også kommet på KUnet. Siderne præsenteres på medarbejdermøde i starten af 2024.

**Priser og indstillinger**

Instituttet har indstillet Tobias Richter til Dan David prisen. Instituttet er desuden med til at indstille Klima- og Omstillingsrådet til Forskningsformidlingsprisen. Line Marie Thorsen fra CApE har taget initiativet.

AH opfordrer alle til at foreslå indstillinger. Vi skal være mere opmærksomme på priser og den anerkendelse det giver.

**Marie Curie proces 2024**

Der arbejdes på en ny plan for håndtering af Marie Curie ansøgere på fakultetet med flere enkeltstående webinarer i stedet for en samlet master class. Instituttet fastholder en intern deadline for godkendelse af kandidater 1. marts 2024. Deadline for ansøgningerne er 11. september 2024.

1. **Ph.d. området inkl information fra ph.d. koordinator**
   1. *Information fra ph.d koordinator (ThB)*

* ThB har deltaget i praksisudvalgsmøde omkring delte forfatterskaber. På HUM er problemet med at Ph.d.- studerende afgiver/deler forfatterskaber ikke så stort som på andre fakulteter, men det eksisterer. ThB vil undersøge det nærmere.

1. **Meddelelser**
   1. *Meddelelser fra formand, inkl FFU, IL og administration*

* Vi er ved at ansætte en medarbejder for et år til at hjælpe med postaward opgaver.
* Fra FFU:
  + Få ansøgninger fra HUM til grønne strategiske virkemidler.
  + CR holdt som Named Person oplæg for FFU om etik. Vi bør have større fokus på etik. Der er ingen forskningsprojekter, som ikke bør reflektere over de etiske aspekter.
  + HUM:Global går i gang.
  1. *Ansøgninger*
* DFF: To Sapere Aude, tre FP2, to International postdoc samt én tidsskriftsansøgning
* Carlsberg: èn Semper Ardens Accelerate, én re-integrationspostdoc, én infrastrukturansøgning samt et par ansøgninger om feltarbejde.
* Marie Curie: To ansøgninger, begge genansøgere.
* CHANSE/ HERA: To ToRS forskere hovedansøgere på konsortier samt to forskere med som partner i andre ansøgninger.
* Velux HUMPraxis: to ansøgninger.
* ERC Starting grant: to ansøgninger.
  1. *Bevillinger*
* ERC Starting grant ansøgning imødekommet.
* Tidsskriftsansøgning imødekommet.
  1. *Information fra medlemmer*

Intet at bemærke.

1. **Evt.**

Intet at bemærke.

Mødet slut kl. 15:07